### **Ministru kabineta rīkojuma projekta**

**„****Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | **Ministru kabineta rīkojuma projekta** „Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu” (turpmāk – Rīkojuma projekts) **mērķis ir nekustamo īpašumu nostiprināšana zemesgrāmatā uz valsts vārda un pārdošana Publiskas personas mantas atsavināšanas likumā (turpmāk -** Atsavināšanas likums) **noteiktā kārtībā.** Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajās datu bāzēs, kas sniegs tiesisko nodrošinājumu minētā mērķa izpildes uzsākšanai. **Rīkojuma projekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots, pamatojoties uz Atsavināšanas likuma 5. panta pirmo daļu un 45. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem****1)** Rīgas apgabaltiesas zvērināta notāre Zane Ernštreite 2016. gada 19. aprīlī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 4988, ar kuru par bezmantinieka mantu atzīts **nekustamais īpašums** **Kalna ielā 3, Aucē, Auces** **novadā,** kadastra Nr. 4605 007 0707, (turpmāk – Nekustamais īpašums Kalna ielā 3). Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Kalna ielā 3 (kadastra Nr. 4605 007 0707) sastāv no dzīvojamās mājas Kalna ielā 3, Aucē, Auces novadā, (būves kadastra apzīmējums 4605 007 0707 001), dzīvojamās mājas Kalna ielā 3A, Aucē, Auces novadā, (būves kadastra apzīmējums 4605 007 0707 002), šķūņa (būves kadastra apzīmējums 4605 007 0707 005) un zemes vienības (zemes vienības kadastra apzīmējums 4605 007 0707).Mantojuma atstājēja īpašuma tiesības uz Nekustamo īpašumu Kalna ielā 3 zemesgrāmatā nav nostiprinātas. Mantojuma lietā iesniegta kreditora Auces novada pašvaldības pretenzija 363,50 *euro* apmērā. Atbilstoši Zemgales apgabaltiesas (iecirknis Nr. 106) zvērinātas tiesu izpildītājas Andželas Klaģes 2017. gada 14. decembra Aktā Nr. 00347/106/2017-AKT minētajam kreditors Auces novada pašvaldība neizmantoja tiesības paturēt Nekustamo īpašumu Kalna ielā 3 par īpašumam noteikto kadastrālo vērtību.Ministru kabineta 2013. gada 2. jūlija noteikumu Nr. 364 „Noteikumi par zvērināta tiesu izpildītāja rīcību ar bezmantinieku mantu” (turpmāk – Noteikumi Nr. 364) 14. punktā un 14.2. apakšpunktā noteikts, ja divu nedēļu laikā pēc šo noteikumu [12. punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12. punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev [..], kā arī šo noteikumu [8.](http://m.likumi.lv/doc.php?id=258429#p8) un [49. punktā](http://m.likumi.lv/doc.php?id=258429#p49) minētajos gadījumos, zvērināts tiesu izpildītājs ar pieņemšanas un nodošanas aktu nodod valsts akciju sabiedrības “Privatizācijas aģentūra” (turpmāk – Privatizācijas aģentūra) valdījumā – nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās. Zemgales apgabaltiesas (iecirknis Nr. 106) zvērināta tiesu izpildītāja Andžela Klaģe ar 2018. gada 6. februāra pieņemšanas un nodošanas aktu Nekustamo īpašumu Kalna ielā 3 nodeva Privatizācijas aģentūras valdījumā. Auces novada pašvaldība ar 2018. gada 21. aprīļa vēstuli Nr. 3-9/290 informēja Privatizācijas aģentūru, ka nepārņems pašvaldības īpašumā Nekustamo īpašumu Kalna ielā 3.  **2)** Zemgales apgabaltiesas zvērināta notāre Aija Biezā 2013. gada 2. oktobrī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 3208, ar kuru par bezmantinieka mantu atzīts dzīvokļa īpašums **Nr. 71 Jaunības ielā 2, Kalnciemā, Kalnciema pagastā, Jelgavas novadā,** kadastra Nr. 5411 900 0466, (turpmāk – Dzīvokļa īpašums Nr. 71). Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa īpašumam Nr. 71 piekrīt 348/55828 kopīpašuma domājamās daļas no nekustamā īpašuma (kadastra Nr. 5411 001 0081), kas sastāv no dzīvojamās mājas (būves kadastra apzīmējums 5411 001 0081 001) un zemes vienības (zemes vienības kadastra apzīmējums 5411 001 0081). Mantojuma atstājēja īpašuma tiesības uz Dzīvokļa īpašumu Nr. 71 ir nostiprinātas zemesgrāmatā. Mantojuma lietā iesniegta kreditora akciju sabiedrības “Swedbank” (turpmāk- Kreditors) pretenzija 9969,90 *euro* apmērā. Atbilstoši Notariāta likuma 306. panta piektajā daļā noteiktajam, ja notariālajā aktā par mantojuma lietas izbeigšanu ir norādītas kreditoru pretenzijas, zvērināts notārs pēc akta par mantojuma lietas izbeigšanu taisīšanas nosūta notariālo aktu grāmatas izrakstu tam zvērinātam tiesu izpildītājam, kura amata vietas noteiktajās robežās (iecirknī) ir mantojumā ietilpstošās mantas atrašanās vieta.Noteikumu Nr. 364 14. punktā un 14.2. apakšpunktā noteikts, ja divu nedēļu laikā pēc šo noteikumu [12. punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12. punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev [..], kā arī šo noteikumu [8.](http://m.likumi.lv/doc.php?id=258429#p8) un [49. punktā](http://m.likumi.lv/doc.php?id=258429#p49) minētajos gadījumos, zvērināts tiesu izpildītājs ar pieņemšanas un nodošanas aktu nodod Privatizācijas aģentūras valdījumā – nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās. Atbilstoši Zemgales apgabaltiesas (iecirknis Nr. 110) zvērinātas tiesu izpildītājas Indras Andrejevas 2016. gada 19. decembra nekustamā īpašuma pieņemšanas-nodošanas aktā Nr. 00481/110/2016-AKT minētajam, Dzīvokļa īpašumam Nr. 71 tika rīkotas divas izsoles. Zvērināta tiesu izpildītāja Kreditoram nosūtīja paziņojumus, informējot, ka izsoles ir atzītas par nenotikušām un Kreditoram ir tiesības paturēt Dzīvokļa īpašumu Nr. 71. Ievērojot to, ka noteiktajā termiņā un kārtībā Kreditors neizmantoja savas pirmtiesības, Zemgales apgabaltiesas zvērināta tiesu izpildītāja Indra Andrejeva ar 2018. gada 2. maija nodošanas un pārņemšanas aktu Dzīvokļa īpašumu Nr. 71 nodeva Privatizācijas aģentūras valdījumā. Kalnciema pagasta zemesgrāmatas nodalījuma Nr. 100000114409 - 71 II daļas 2. iedaļas 2.1. punktā ir ierakstīts aizliegums bez Kreditora piekrišanas nekustamo īpašumu atsavināt, IV daļā par labu Kreditoram nostiprināta hipotēka. Kalnciema pagasta zemesgrāmatas nodalījuma Nr. 100000114409-71 II daļas 2. iedaļas 4.1. punktā ir atzīme, ka Dzīvokļa īpašums Nr. 71 ir bezmantinieka manta, kas piekritīga valstij.Saskaņā ar Civillikuma 416. panta otro daļu par parādiem valsts atbild tikai ar to mantu, kuru viņa tādā kārtā patiesi iegūst. Valsts atzīst parādus, kuri nodrošināti ar hipotēku vai komercķīlu, kā arī tos parādus, kuri pieteikti kā kreditoru pretenzijas mantojuma lietā zvērinātam notāram uzaicinājumā (sludinājumā par mantojuma atklāšanos) norādītajā termiņā un ietverti publiskā aktā vai saistībā, kas atzīta ar spēkā stājušos tiesas nolēmumu. Tāpat arī Civillikuma 416. panta septītā daļa nosaka, ka, ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Proti, pamatojoties uz valsts iestādes zemesgrāmatu nodaļā iesniegtu nostiprinājuma lūgumu, ar zemesgrāmatu nodaļas tiesneša lēmumu, ierakstot atzīmi par īpašumtiesību maiņu, vienlaikus uz likuma pamata tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes.Tā kā mantojuma mantas sastāvā ietilpstoša nekustamā īpašuma reģistrēšanas uz valsts vārda procesā zvērināts tiesu izpildītājs nav iesaistīts, kā arī to, ka Noteikumu Nr. 364 deleģējošās normas neparedz Ministru kabinetam tiesības noteikt kārtību šādai reģistrēšanai, jautājums par uz īpašumu ierakstīto parādu saistību, apgrūtinājumu un aizliegumu atzīmju dzēšanas kārtību tajos nav regulējams.Iestādei, kura atbildīga par īpašuma reģistrēšanu zemesgrāmatā uz valsts vārda, zemesgrāmatu nodaļā jāiesniedz viens nostiprinājuma lūgums tiesību pārgrozīšanai vai dzēšanai, lūdzot nostiprināt īpašuma tiesības valstij. Vienlaikus nostiprinājuma lūguma formas ailē “Papildu nosacījumi” ietverama atsauce uz Civillikuma 416. panta septīto daļu.Jelgavas novada pašvaldība ar 2018. gada 30. maija lēmumu (protokols Nr. 6, 30.§) nolēma nepārņemt Dzīvokļa īpašumu Nr. 71 pašvaldības īpašumā. **3)** 2017. gada 12. oktobrī spēkā stājās Saldus rajona tiesas 2017. gada 21. septembra spriedums civillietā Nr. C34046417, saskaņā ar kuru par bezīpašnieka mantu atzīts ēkas īpašums **“Avoti”, Zvārdes pagastā, Saldus novadā,** kas sastāv no dzīvojamās mājas (būves kadastra apzīmējums 8498 001 0055 001), (turpmāk – Dzīvojamā māja “Avoti”). Dzīvojamā māja “Avoti” zemesgrāmatā nav ierakstīta.Atbilstoši Nekustamā īpašuma valsts kadastra sistēmā reģistrētiem datiem, Dzīvojamā māja “Avoti” saistīta ar fiziskai personai piederoša nekustamā īpašuma “Reiņi”, Zvārdes pagastā, Saldus novadā, sastāvā esošo zemesgabalu (zemes vienības kadastra apzīmējums 8498 001 0055). Līdz ar to veidosies piespiedu dalītā īpašuma attiecības, kā rezultātā nekustamā īpašuma ieguvējiem būs pienākums maksāt piespiedu nomas maksu zemes īpašniekam.Saldus novada pašvaldība ar 2017. gada 29. novembra vēstuli Nr. 4-34.1/4612 informēja Valsts ieņēmumu dienestu, ka nepārņems pašvaldības īpašumā valstij piekrītošo nekustamo īpašumu.Atbilstoši Valsts ieņēmumu dienesta 2017. gada 13. decembra vēstulē Nr. 4.5.1-6/107770 esošai informācijai Dzīvojamā māja “Avoti” ar 2017. gada 22. novembra valstij piekritīgās mantas pieņemšanas un nodošanas aktu Nr. 017380 ir ņemta valsts uzskaitē. Likuma “Par valsts un pašvaldību dzīvojamo māju privatizāciju” (turpmāk - Privatizācijas likums) pārejas noteikumu 30.1punkta trešajā daļā noteikts, ka pēc 2006. gada 1. septembra privatizē likumā noteiktajā kārtībā par bezīpašnieka mantu atzītās dzīvojamās mājas, to domājamās daļas un dzīvokļu īpašumus, kuri tiek izīrēti vai kuros dzīvojošās personas tur iemitinātas tiesiski. Saskaņā ar Pilsonības un migrācijas lietu pārvaldes datiem Dzīvojamā mājā savu dzīvesvietu deklarējuši iedzīvotāji. Privatizācijas aģentūra ar 2017. gada 28. decembra vēstulēm Nr. 1.17/11534, Nr. 1.17/11535 un 2018. gada 8. janvāra vēstuli Nr. 1.17/173 lūdza Dzīvojamā mājā “Avoti” (pierakstītajām) deklarētajām personām sniegt informāciju par viņu iemitināšanās tiesiskumu tajā. Deklarētā persona no “Avoti”-2 ar 2018. gada 2. februāra vēstuli informēja Privatizācijas aģentūru, ka Dzīvojamā mājā “Avoti” dzīvo kopš 1960. gada, par ko liecina Mājas grāmatas izkopējums. Pārējās deklarētās personas atbildi nav sniegušas.Privatizācijas likuma 74. panta pirmajā daļā noteikts, kavisas valsts dzīvojamās mājas, kuras līdz šā likuma spēkā stāšanās dienai nodotas ekspluatācijā, nododamas privatizācijai.Valsts zemes dienesta Nekustamā īpašuma valsts kadastra sistēmā nav datu par Dzīvojamas mājas “Avoti” kadastrālo uzmērīšanu un nodošanu ekspluatācijā. Lai varētu izvērtēt, vai Dzīvojamā māja “Avoti” ir nododama privatizācijai vai atsavināšanai, Privatizācijas aģentūra ar 2018. gada 14. februāra vēstuli Nr. 1.17/1983 lūdza Saldus novada būvvaldi sniegt informāciju, kad minētā dzīvojamā ēka ir nodota ekspluatācijā. Saldus novada būvvalde ar 2018. gada 19. marta vēstuli Nr. 8-2.1/146 informēja Privatizācijas aģentūru, ka būvvaldes rīcībā nav pieejami dokumenti par Dzīvojamās mājas “Avoti” nodošanu ekspluatācijā.Ievērojot to, ka privatizācijai nav nododamas dzīvojamās mājas, kuras līdz Privatizācijas likuma spēkā stāšanās dienai nav nodotas ekspluatācijā, un to, ka **nav dokumentu, kas apliecinātu, ka** Dzīvojamā māja “Avoti” **nodota ekspluatācijā,** Dzīvojamā māja “Avoti” **nododama atsavināšanai Publiskas personas mantas atsavināšanas likumā noteiktajā kārtībā.** **II Turpmākā rīcība** Saskaņā ar Atsavināšanas likuma 45. panta pirmo daļu valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ievērojot to, ka pašvaldības neizmantoja savas pirmtiesības vai ir atteikušās pārņemt īpašumā Rīkojuma projekta pielikumā minētos nekustamos īpašumus, tie ir atsavināmi, ievērojot Atsavināšanas likuma 5. panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.Privatizācijas aģentūra ir sagatavojusi Rīkojuma projektu, kas paredz nodot atsavināšanai valstij piekrītošos nekustamos īpašumus. Īpašuma tiesības uz rīkojuma projekta pielikumā minētajiem nekustamajiem īpašumiem tiks nostiprinātas zemesgrāmatā uz valsts vārda Privatizācijas aģentūras personā.Nostiprinot zemesgrāmatā īpašuma tiesības valstij uz Rīkojuma projekta pielikuma 2. punktā minēto nekustamo īpašumu, kas atzīts par bezmantinieka mantu, vienlaikus tiks dzēstas uz šo īpašumu ierakstītās parādu saistības, apgrūtinājumi un aizliegumu atzīmes.Pēc īpašuma tiesību uz Rīkojuma projekta pielikumā minētajiem nekustamajiem īpašumiem nostiprināšanas zemesgrāmatā uz valsts vārda Privatizācijas aģentūras personā, Privatizācijas aģentūra, pamatojoties uz Ministru kabineta atļauju un Atsavināšanas likumā noteikto procesuālo kārtību, Rīkojuma projekta pielikumā minētos valsts nekustamos īpašumus pārdos, ievērojot Atsavināšanas likuma 11. panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu (Atsavināšanas likuma 9. pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Atsavinot Dzīvojamo māju “Avoti”, saskaņā ar Atsavināšanas likuma 11.panta trešo daļu vienlaikus ar sludinājumu par publiskas personas nekustamā īpašuma izsoli personai, kuras īpašuma tiesības uz zemi nostiprinātas zemesgrāmatā un kurai ir pirmpirkuma tiesības, nosūtāms paziņojums par izsoli, norādot, ka šīs tiesības tā var izmantot tikai tad, ja to rakstveidā piesaka sludinājumā norādītajā termiņā.Atsavināmo īpašumu izsoles noteikumos tiks norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Piespiedu dalītā īpašuma attiecības izveidosies un ēku īpašuma ieguvējiem būs pienākums maksāt piespiedu nomas maksu zemes īpašniekam tikai tad, ja zemes īpašnieks neizmantos savas pirmpirkuma tiesības uz Dzīvojamo māju “Avoti”.Atsavināmā īpašuma Dzīvojamā māja “Avoti” izsoles noteikumos papildus tiks norādīta informācija par to, ka ēka nav nodota ekspluatācija un kā tas ietekmēs jauno Dzīvojamās mājas “Avoti” ieguvēju. Nekustamā īpašuma ieguvējs pēc īpašuma iegādes varēs veikt nepieciešamās darbības Dzīvojamās mājas “Avoti” nodošanai ekspluatācijā, ievērojot būvniecību regulējošos normatīvos aktus.Valsts ieņēmumu dienests nodos Privatizācijas aģentūrai, ievērojot Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 32.4. apakšpunktu, Rīkojumā minēto Dzīvojamo māju “Avoti” ar mantas novērtējuma aktu, pamatojoties uz Ministru kabineta rīkojumu. Atsavināšanas likuma 9. panta 1.3 daļā noteikts, ja dzīvojamā māja, tās domājamā daļa vai dzīvokļa īpašums ir Privatizācijas aģentūras valdījumā, dzīvojamās mājas, tās domājamās daļas vai dzīvokļa īpašuma atsavināšanu organizē pati valsts akciju sabiedrība.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskās personas manta” (turpmāk - Noteikumi Nr. 109) 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projekta pielikumā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas „Pārdošana izsolē” nosacījumiem. Izsoles noteikumi satur detalizētu īpašuma sastāvu, tai skaitā, vai zeme ir īpašuma sastāvā, ja zeme nav īpašuma sastāvā, tad minētajos dokumentos informatīvi tiek norādīts, kas ir zemes īpašnieks vai tiesiskais valdītājs.Pamatojoties uz Ministru kabineta 2015. gada 1. decembra noteikumiem Nr. 680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7. apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas īpašuma tiesību nostiprināšanai zemesgrāmatā, tiks segtas no Privatizācijas aģentūras rezerves fonda līdzekļiem.Saskaņā ar Noteikumi Nr. 109 V nodaļas „Atsavināšanas izdevumu apmēra noteikšana” 36.2. apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2130,00 *euro* no realizācijas cenas. Noteikumu Nr. 109 37. punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36. punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas. Saskaņā ar Atsavināšanas likuma 47. pantu Rīkojuma projektā paredzētie publiskas personas mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts budžetā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē. Eglītis**

Ozoliņa 67021390

Ludmila.Ozolina@pa.gov.lv

Reitere 67013087

Vita.Reitere@em.gov.lv